kalixlouiis/myanmar-wikipedia-corpus huggingface dataset:
https://whc.unesco.org/en/statesparties/np သမိုင်း ၁၉ ရာစုတွင် တရုတ်လူမျိုးဗုဒ္ဓဘာသာရဟန်းများ ဖြစ်ကြသည့် Faxian နှင့် နောက်ပိုင်းကာလတွင် Xuanzang တို့က ဖော်ပြထားခဲ့ကြသည့် အချက်အလက်များကို ကပိလဝတ်သမိုင်းဝင်နေရာတွင် ရှာဖွေမှုများ လုပ်ဆောင်ခဲ့ကြသည်။
ထိုရဟန်းနှစ်ပါးသည် ဤနေရာသို့ ဘုရားအဖူးအဖြစ် အချိန်ကာလစောစွာကပင် လာရောက်ခဲ့ကြသူများ ဖြစ်သည်။
Beal, Samuel (1884). Si-Yu-Ki: Buddhist Records of the Western World, by Hiuen Tsiang. 2 vols. Translated by Samuel Beal. London. 1884. Reprint: Delhi. Oriental Books Reprint Corporation. 1969. Volume 1Beal, Samuel, trans. (1911). The Life of Hiuen-Tsiang. Translated from the Chinese of Shaman (monk) Hwui Li. London. Reprint Munshiram Manoharlal, New Delhi. 1973.Li, Rongxi (translator) (1995). The Great Tang Dynasty Record of the Western Regions. Numata Center for Buddhist Translation and Research. Berkeley, California. အချို့သော ရှေးဟောင်းသုတေသနပညာရှင်များက တိလောရာကုရှေးဟောင်းအမွေအနှစ်နေရာအား ကပိလဝတ်သမိုင်းဝင်နေရာဟု သတ်မှတ်ကြသည်။
အချို့ကမူ အိန္ဒိယနိုင်ငံ၊ ဥတ္တရပဒေသပြည်နယ်ရှိ Piprahwa မှ ၁၆ ကီလိုမီတာအကွာတွင် ရှိသည်ဟု ဆိုကြသည်။
တိလောရာကုကို ၁၈၉၉ ခုနှစ်တွင် PC Mukherji ထိုတရုတ်ရဟန်းနှစ်ပါး၏ သမိုင်းကြောင်းကို လေ့လာရင်းဖြင့် ရှာဖွေတွေ့ရှိခဲ့သည်။
ထိုရဟန်းနှစ်ပါးသည် တိလောရာကုသို့ ၃ ရာစုနှင့် ၆ ရာစုများက လာရောက်လည်ပတ်ခဲ့ကြသည်။
ရှေးဟောင်းသုတေသနပညာရှင်များ၏ ဘီစီ ၉ ရာစုနှ အေဒီ ၃ ရာစုအထိ တိလောရာကုသည် မြို့ပြုနေရာဖြစ်ခဲ့သည်ဟု ဆိုကြသည်။
ပညာရှင်များသည် နန်းတော်များ၊ ကျောင်းတော်များ၊ အဆောက်အဦများ၊ ပန်းပုများ၊ ရေကန်များ၊ လမ်းများတွေ့ရှိခဲ့ကြပြီး ၎င်းသည်ပင် သက္ကတိုင်း၏ မြို့တော်နှင့် မြတ်စွာဘုရား၏ မွေးရပ်မြို့အဖြစ် သက်သေထူနေသည်။
တူးဖော်ရှာဖွေမှုများ ပြုစဉ်က တွေ့ရှိခဲ့သည်များမှ အချို့ကို လည်ပတ်သူများ ကြည့်ရှုနိုင်ရန် တိလောရာကု အနီးရှိ ကပိလဝတ်ပြတိုက်တွင် ထိန်းသိမ်းပြသထားသည်။
ယူနက်စကိုယာယီစာရင်းနေရာ တိလောရာကုတွင် ယနေ့အချိန်ထိတိုင်အောင်ပင် တူးဖော်မှုများကို လုပ်ဆောင်နေပြီး ဤနေရာသည်လည်း မြတ်စွာဘုရား၏ ခမည်းတော် သုဒ္ဓေါဒနဘုရင်ကြီး၏ နန်းတော်နေရာဖြစ်ကြောင်းကို သက်သေထူနိုင်ခဲ့သည်။
နန်းတော်နေရာသုံးခုကို တူးဖော်ပြီး ဖြစ်ပြီး မြို့တစ်ခုလုံး၏ အခြားသော နန်းတော်များကိုလည်း တူးဖော်မှုအတွင်း တွေ့ရှိဦးမည် ဖြစ်ပြီး ၎င်းအပြင် အခြားများစွာသော အနုပညာများ၊ ဗိသုကာများ၊ ဘဝဆိုင်ရာများနှင့် ဆက်ခံသူများ၏ ပစ္စည်းများကိုလည်း ရှာဖွေတွေ့ရှိမည် ဖြစ်သည်။
ထို့အပြင် နောက်ဆုံးအဖြစ် တူးဖော်မှုပြီးဆုံးသွားပါက ရှာဖွေမှုများမှ ရရှိသည်များကို စုပေါင်း၍ ဤနေရာကို ယူနက်စကို ကမ္ဘာ့အမွေအနှစ်နေရာအဖြစ် စာရင်းဝင်ရန် အကူအညီအထောက်အပံ့ ဖြစ်နိုင်လိမ့်မည် ဖြစ်သည်။
ဤနေရာကို နီပေါနိုင်ငံအစိုးရက ၁၉၉၆ ခုနှစ်ကတည်းက ယူနက်စကိုယာယီစာရင်းတွင် စာရင်းတင်သွင်းထားပြီး ဖြစ်သည်။
ကိုလံဘိုအမျိုးသားပြတိုက် သည် သီရိလင်္ကာနိုင်ငံ၊ ကိုလံဘိုမြို့ရှိ ပြတိုက်တစ်ခု ဖြစ်သည်။
ကိုလံဘိုမြို့တွင် ပြတိုက်နှစ်ခုရှိသည်။
ဤပြတိုက်သည် သီရိလင်္ကာနိုင်ငံတွင် အကြီးဆုံးပြတိုက် ဖြစ်သည်။
ဗဟိုအစိုးရ၏ အမျိုးသားပြတိုက်ဌာနက ဤပြတိုက်ကို ထိန်းသိမ်းထားသည်။
ကိုလံဘိုပြတိုက်တွင် နိုင်ငံတော်၏ မင်းမြောက်တန်ဆာများကဲ့သို့သော သီရိလင်္ကာအတွက် အရေးကြီးသည်များကို ပြသထားသည်။
Kandyan monarchs ၏ ပလ္လင်နှင့် သရဖူးများကိုလည်း ပြသထားသည်။
ထို့အပြင် အခြားပြသထားသည့် ပစ္စည်းများသည်လည်း သီရိလင်္ကာနိုင်ငံ၏ ရှေးခေတ်သမိုင်းကြောင်းကို ပြောပြနေသယောင် တည်ရှိသည်။
သမိုင်း thumbnail|၁၈၉၆ ခုနှစ်တွင် မြင်တွေ့ရပုံ အစပိုင်းတွင် ပြတိုက်ကို ကိုလံဘိုပြတိုက်ဟု ခေါ်ခဲ့ကြသည်။
၎င်းကို ၁၈၇၇ ခုနှစ် ဇန်နဝါရီ ၁ ရက်နေ့တွင် စတင်တည်ထောင်ခဲ့သည်။
တည်ထောင်သူမှာ ထိုအချိန်က ဗြိတိသျှ သီရိလင်္ကာနိုင်ငံ၏ အစိုးရ Sir William Henry Gregory ဖြစ်သည်။
အများပြည်သူဆိုင်ရာလုပ်ငန်းများဌာနမှ ဗိသုကာရှင် James G. Smither (1833–1910) က အဆောက်အဦအား အီတလီဗိသုကာပုံဖြင့် ဆောက်လုပ်ရန် စီစဉ်ခဲ့သည်။
၁၈၇၆ ခုနှစ်တွင် တည်ဆောက်မှု ပြီးစီးခဲ့ပြီး နောက်နှစ်တွင် ပြတိုက်သည် ၎င်း၏ လုပ်ငန်းဆောင်တာများကို စတင်ခဲ့သည်။
Colombo, Colombo Customs, Old Town Hall in Pettah, Galle Face Hotel, Victoria Arcade, Finlay Moir building, the Clock Tower, Batternburg Battery နှင့် အခြားအဆောက်အဦများစွာတို့သည် ယနေ့အချိန်ထိ (၂၀၁၁) တိုင် တည်ရှိနေသေးသည်။
Old Town Hall in Pettah သည် ယခုအချိန်တွင် စည်ကားသည့် ဈေးတစ်ခုအဖြစ် တည်ရှိနေပြီး ၎င်းကို စုစုပေါင်း စတာလင်ပေါင် ၆၈၉ ဖြင့် စာချုပ်ချုပ်ဆို တည်ဆောက်ခဲ့သည်။
ပြင်ပလင့်များ Sri Lanka National Museum website ကိုးကား ကဏ္ဍ:သီရိလင်္ကာနိုင်ငံရှိ ပြတိုက်များ။
The Political Compass သည် နိုင်ငံရေးအမြင်ကို ခန့်မှန်းခြေတိုင်းတာပေးသောဝက်ဘ်ဆိုက်တစ်ခုဖြစ်သည်။
မေးခွန်း ၆၂ ပုဒ်တွင် ဖြေကြားထားခြင်းကို အခြေခံ၍ နိုင်ငံရေးစပက်ထရမ်၏ မည်သည့်နေရာတွင်ရှိသည်ကို နေရာချပါသည်။
မေးခွန်းဖြေကြားပုံမှာ နိုင်ငံရေးအကြောင်းအရာကို "အလွန်သဘောတူသည်၊ သဘောတူသည်၊ သဘောမတူပါ၊ အလွန်သဘောမတူပါ" ဟူသောအဖြေများထဲမှ တစ်ခုကိုရွေးချယ်ရမည်ဖြစ်သည်။
ထိုဝက်ဘ်ဆိုက်သည် ယူနိုက်တက်ကင်းဒမ်းနိုင်ငံတွင် ထည်ထောင်ခဲ့သည်ဟုဆိုကြသည်။
"Shut Up, I'm A Libertarian", 11 July 2001 The Guardian. Retrieved 9 January 2018."FAQ Q29". Politicalcompass.org. Retrieved 9 January 2018. ဝက်ဘ်ဆိုက်၏မူပိုင်ခွင့်ကို နယူးဇီလန်နိုင်ငံရှိ "Pace News Limited" ဟူသောကုမ္ပဏီမှ ပိုင်ဆိုင်ထားသည်။
ထိုကုမ္ပဏီ၏ ဒါရိုက်တာမှာ ဝိန်း ဘရစ်တန်ဒန် (Wayne Brittenden) ဖြစ်သည်။
"Pace News Limited". Opencorporates.com. Retrieved 9 January 2018. "The New York Times" သတင်းစာသည်လည်း ထိုဝက်ဘ်ဆိုက်ကို ဘရစ်တန်ဒန်မှ ပြုလုပ်ထားသည်ဟုဆိုခဲ့သည်။
တွမ် ယူတလေ (Tom Utley) ကမူ ထိုဝက်ဘ်ဆိုက်သည် "The World Action" ဟူသော ပရဟိတဝက်ဘ်ဆိုက်နှင့် ချိတ်ဆက်ထားသည်ဟုဆိုသည်။
. ထိုဝက်ဘ်ဆိုက်၏ အစောပိုင်းဗားရှင်ကို "The World Action" ၏ဆာဗာ၌ တည်ထောင်ခဲ့သည်။
Mitchell, Brian Patrick. "Eight ways to run the country". Greenwood Publishing Group. 2007. p. 143. . စပက်ထရမ်ပုံစံ thumb|"The Political Compass" မှ အသုံးပြုသော နိုင်ငံရေးအရပ်မျက်နှာများ The Political Compass ၏ စပက်ထရမ်သည် ဝင်ရိုးနှစ်ခုပါသောပုံစံကို အသုံးပြုပါသည်။
ရေပြင်ညီဝင်ရိုးသည် စီးပွားရေး လက်ဝဲ-လက်ယာ ဝင်ရိုးဖြစ်သည်။
လက်ဝဲဘက်သည် တိုင်းပြည်စီးပွား‌ရေးကို အစိုးရကိုယ်တိုင် ထိန်းချုပ်လိုခြင်းဖြစ်ပြီး လက်ယာဘက်သည် တိုင်ပြည်စီးပွားရေးကို အစိုးရမဟုတ်ကိုယ်ပိုင်ကော်ပိုရေးရှင်းများက ကိုယ်ပိုင်ထိန်းချုပ်လိုခြင်းဖြစ်သည်။
ဒေါင်လိုက်ဝင်ရိုးမှာ လူမှုနည်းအရ အာဏာရှင်-လွတ်လပ်မှု ဝင်ရိုးဖြစ်သည်။
အပေါ်ဘက်သည် အာဏာရှင်ကိုလိုက်နာရခြင်းဖြစ်ပြီး အောက်ဘက်သည် လွပ်လပ်စွာနေထိုင်ရခြင်း ဖြစ်သည်။
ထိုပုံစံသည် ဒေးဗစ် နိုလန် (David Nolan) ရေးဆွဲထားသောဇယားနှင့်ဆင်တူသည်။
၁၉၆၈ ခုနှစ်တွင် မောရစ် ဘရိုင်ဆန် (Maurice C. Bryson) နှင့် ဝီလီယမ် မက်ဒေးလ် (William R. McDill) တို့၏ရေးဆွဲမှုသည်လည်းကောင်း ၁၉၇၀ ခုနှစ်တွင် အဲလ်ဘတ် မဲလ်ဆာ (Albert Meltzer) နှင့် စတူးအာ့တ် ခရစ်စတီ (Stuart Christie) တို့၏ရေးဆွဲမှုသည်လည်းကောင်း နိုလန်၏ဇယားနှင့် ဆင်တူကြသည်။
ထိုဝက်ဘ်ဆိုက်၏ အမှတ်ပေးစနစ်ကိုရှင်ပြထားခြင်းမရှိပေ။
. သို့ဖြစ်ရာ တွမ် ယူတလေနှင့် ဘရိုင်ရန် မစ်ရှဲလ် (Biran Mitchell) တို့သည် ထိုအကြောင်းအရာနှင့်ပက်သက်၍ ဝေဖန်ခဲ့ကြသည်။
ကိုးကားချက်များ ပြင်ပလင့်ခ်များ The Political Compass ကဏ္ဍ: နိုင်ငံရေးစပက်ထရမ် ကဏ္ဍ: အင်္ဂလန်နိုင်ငံရေးဝက်ဘ်ဆိုက်များ de:Politisches Spektrum#Politischer Kompass။
ဂျွန် ဝီလျံ ပိုလီဒိုရီ ( သည် အင်္ဂလိပ်စာရေးဆရာနှင့် ဆရာဝန်တစ်ဦး ဖြစ်သည်။
သူသည် အရိုင်းသဘာဝဖော်ကျူးခြင်းလှုပ်ရှားမှု (Romantic movement ) တွင် ပါဝင်ပတ်သက်ဆောင်ရွက်မှုများကြောင့် လူသိများပြီး သွေးစုပ်ဖုတ်ကောင်ဇာတ်လမ်းအမျိုးအစား ဖန်တီးသူအဖြစ် အချို့ကအသိအမှတ်ပြုကြသည်။
သူ၏အောင်မြင်မှုအရှိဆုံး လက်ရာသည် “ Vampyre” (၁၈၁၉) ဇာတ်လမ်းတိုဖြစ်ပြီး ပထမဆုံးထုတ်ဝေသော ခေတ်သစ်သွေးစုပ်ဖုတ်ကောင်ဇာတ်လမ်းတစ်ပုဒ်လည်း ဖြစ်လဲ့သည်။
ထိုဇာတ်လမ်းကို စာရေးဆရာ ဘိုင်ရန် (Lord Byron) အားမှားယွင်းစွာ အသိအမှတ်ပြုခဲ့သော်လည်း ဘိုင်ရန် နှင့် ပိုလီဒိုရီ နှစ်ယောက်လုံးက ထိုဇာတ်လမ်းသည် ပိုလီဒိုရီ၏ ဝတ္ထုဖြစ်ကြောင်းအတည်ပြုခဲ့သည်။
ဂျွန် ဝီလျံ ပိုလီဒိုရီ ကို ၁၇၅၅ စက်တင်ဘာ ၇ ရက်တွင်လန်ဒန်မြို့တွင်မွေးဖွားခဲ့ပြီး အီတလီနိုင်ငံရေးသမား ဂယ်တားနို ပိုလီဒိုရီ(Gaetano Polidori) နှင့် အင်္ဂလိပ်ကျူရှင်ဆရာမ အန်နာ မာရီယာ ပီယာ့စ်တို့၏ သားဖြစ်သည်။
ဂျွန် ပိုလီဒိုရီတွင် ညီအကို သုံးဦး၊ ညီအမလေးဦးရှိ၍ ညီမဖြစ်သူ ဖရန်စစ် ပိုလီဒိုရီက နိုင်ငံမှ ထွက်ခွာ (သို့) ပြည်နှင်ဒဏ်သင့်သူ ပညာတတ် ဂေးဘရီယ်လ် ရိုဆက်တီနှင့် အိမ်ထောင်ပြုခဲ့သည်။
တူတော်သူတစ်ဦးဖြစ်သည့် ဝီလျံ မိုက်ကယ် ရိုဆက်တီက ၁၉၁၁ တွင် ပိုလီဒိုရီဂျာနယ်ကို ထုတ်ဝေခဲ့သည်။
ကိုးကား ကဏ္ဍ:၁၇၉၅ မွေးဖွားသူများ ကဏ္ဍ:၁၈၂၁ ကွယ်လွန်သူများ ကဏ္ဍ:အင်္ဂလိပ် အမျိုးသား စာရေးဆရာများ ကဏ္ဍ:အင်္ဂလိပ် ဆရာဝန်များ။
300px|Samadhi Buddha statue at Mahamevnāwa Park in Anuradhapura, Sri Lanka. သမာဓိရုပ်ပွားတော် သည် သီရိလင်္ကာနိုင်ငံ၊ အနုရာဒပူရမြို့၊ Mahamevnāwa ဥယျာဉ်တွင် တည်ရှိသည့် ထင်ရှားသော ရုပ်ပွားတော်တစ်ဆူ ဖြစ်သည်။
Dhyana မုဒြာပုံစံ ပထမဆုံးဘုရားဖြစ်တော်မူချိန် တရားထိုင်နေဟန် ရုပ်ပွားတော် ဖြစ်သည်။
အမြင့် ၇ ပေ ၃ လက်မ ရှိပြီး dolomite marble စကျင်ကျောက်ကို ထွင်းထုထားသည်။
၁၈၈၆ ခုနှစ်တွင် ရုပ်ပွားတော်ကို Mahamevnāwa ဥယျာဉ်တွင် တွေ့ရှိခဲ့သည်။
ဤရုပ်ပွားတော်သည် ခေတ်ကာလတူသည့် တိုလုဝိလရုပ်ပွားတော် (Toluvila statue) နှင့် ဆင်တူသည်။
သမာဓိရုပ်ပွားတော် Gupta ခေတ်ကာလက ဗုဒ္ဓရုပ်ပွားတော်များနှင့် ဆင်တူပြီး မူလရုပ်ပွားတော်သည် ရွှေချထားပြီး မျက်လုံးတော်မှာလည်း အဖိုးထိုက်သည့် ကျောက်မျက်ရတနာဖြင့် ပြုလုပ်ခဲ့သည်ဟု ယုံကြည်ရသည်။
Inlaid or gilded eyes were common in the classical Greek Period (see Charioteer of Delphi), and are still used by the Shvetambara Jains in India. ဤရုပ်ပွားတော်သည် ဗောဓိပင်ကျောင်းတော် ပတ်ဝန်းကျင်တွင်တည်ရှိသည့် ရုပ်ပွားတော်လေးခုအနက်မှ တစ်ခု ဖြစ်သည်။
The plaque at Samadhi Buddha Statue (Anuradhapura) 3 May 2013, 12:37:13ဤရုပ်ပွားတော်သည် အကောင်းပကတိအတိုင်း အပျက်အစီးများစွာမရှိသည့် တစ်ခုတည်းသော ရုပ်ပွားတော်လည်း ဖြစ်သည်။
ရုပ်ပွားတော်ကို ၄ - ၆ ရာစုက တည်ထားခဲ့သည်။
ဤရုပ်ပွားတော်ကို သီရိလင်္ကာရှိ အကောင်းဆုံးဗုဒ္ဓရုပ်ပွားတော်တစ်ဆူ အဖြစ် သတ်မှတ်ကြသည်။
အိန္ဒိယဝန်ကြီးချုပ် သီရိလင်္ကာသို့ လာရောက်ခဲ့စဉ်က ဤရုပ်ပွားတော်၏ ပုံစံတူ ကျွန်းသားဖြင့် ပြုလုပ်ထားသည့် ရုပ်ပွားတော်ကို လက်ဆောက်အဖြစ် ပေးခဲ့သည်။
Buddhist Statue in Anuradhapura, Lonely Planet PM Modi gets Samadhi Buddha Statue as gift, Time of India, Jun 9, 2019 အိန္ဒိယနိုင်ငံ၏ ပထမဆုံး ဝန်ကြီးချုပ်ဖြစ်သည့် Jawaharlal Nehru သည် Dehradun ထောင်အတွင်းရှိစဉ်က ဤရုပ်ပွားတော်၏ ဓာတ်ပုံကို ထားရှိကာ ကြည်ညိုခဲ့သည်။
သူသည် အိန္ဒိယနိုင်ငံ၏ ဝန်ကြီးချုပ် ဖြစ်လာသည့်အခါတွင် ရုပ်ပွားတော်အစစ်ကို ကြည်ညိုရန် အနုရာဒပူရသို့ လာရောက်ခဲ့သည်။
The Bodhi Tree Grows in L.A.: Tales of a Buddhist Monk in America, Bhante Walpola Piyananda, Shambhala Publications, 2008 p. 52 Boy with Samadhi Buddha, Anuradhapur, 1870 ၂၅ ပေရှိသည့် ရုပ်ပွားတော်၏ ပုံစံတူ ရုပ်တုကို ရဟန်းတစ်ပါးဖြစ်သည့် Embulawitiya Medhananda Thero က ပြုလုပ်ခဲ့ပြီး အမေရိကန်နိုင်ငံ၊ နယူးဂျာစီပြည်နယ်၊ ကဖန့်ကလင်မြို့ရှိ နယူးဂျာစီဗုဒ္ဓဝိဟာရနှင့် တရားစင်တာ ((NJBV) တွင် ထားရှိခဲ့သည်။
ဤရုပ်ပွားတော်သည် ယဉ်ကျေးမှုဆိုင်ရာ အမှတ်အသားတစ်ခု ဖြစ်သည်ဟု မြို့ကောင်စီက ဆိုခဲ့သည်။
Franklin Township: Samadhi Buddha Statue Declared Cultural Landmark by Township Council Proclamation, MALIK A. LYONS, February 18, 2017 Kurunegala, Rambodagalla ရှိ သမာဓိရုပ်ပွားတော် ဘာမီယံ ဗုဒ္ဓရုပ်ပွားတော် ပျက်စီးမှုကို တန်ပြန်သည့်အနေဖြင့် ၂၀၀၁ ခုနှစ်တွင် Kurunegala ရှိ Rambodagalla ၌ သမာဓိဗုဒ္ဓရုပ်ပွားတော်ကို စတင်ပြုလုပ်ခဲ့သည်။
ဤရုပ်ပွားတော်ကို အိန္ဒိယလူမျိုး ပန်းပုပညာရှင် Muthu Muthiah Sathapathi က ဦးဆောင်ကာ ကျောက်ဆောင်ကို ထွင်ထုကာ ပြုလုပ်ခဲ့သည်။
၆၇.၅ ပေ မြင့်ပြီး ၁၃ နှစ်အကြာတွင် ပြီးစီးခဲ့သည်။
A masterpiece of compassion, Sunday Observer, 19 May, 2019 ၎င်းရုပ်ပွားတော်၏ ပုံစံသည် အနုရာဒပူရရှိ သမာဓိရုပ်ပွားတော်၏ ပုံစံကိုယူကာ ပြုလုပ်ထားသည်။
ပြင်ပလင့်များ This page incorporates content from Dr. Rohan Hettiarachchi's used with permission of website owner. Samadhi Buddha Statue ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
ကန္ဒေဝိဟာရ (කන්දේ විහාරය) သည် သီရိလင်္ကာနိုင်ငံ၊ ကလုတရခရိုင်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
စေတီတော်သည် အလုတ်ဂမမြို့ (Aluthgama) အနီးရှိ တောင်ကုန်းထိပ်တစ်ခုတွင် တည်ထားသဖြင့် ကန်ဒီဝိဟာရ (တောင်ပေါ်ကျောင်းတော်) ဟု တွင်ခဲ့သည်။
ကျောင်းတော်ကို သီရိလင်္ကာနိုင်ငံ အစိုးရက ရှေးဟောင်းသုတေသနနေရာအဖြစ် သတ်မှတ်ခဲ့သည်။
သမိုင်း ကျောင်းတော်ကို ဥဒုဂမဆန္ဒြသရဆရာတော် (Udugama Chandrasara) ၏ လမ်းညွှန်မှုဖြင့် ရဟန်းတော် ကရပဂလဒေဝမိတ္တ (Karapagala Devamitta) က ၁၇၃၄ ခုနှစ်တွင် တည်ထောင်ခဲ့သည်။
ဥဒုဂမဆန္ဒြသရဆရာတော်သည် ဂလပသရာဇမဟာဝိဟာရ (Galapatha Raja Maha Vihara) ၏ ဥက္ကဋ္ဌအကြီးအကဲဖြစ်ကာ ven. Weliwita Sri Saranankara Thero ၏ တပည့်လည်း ဖြစ်သည်။
ကျောင်းတော်ကို အချိန်ကာလတစ်ခုပြီးတစ်ခု တိုးတက်အောင် ပြုပြင်ပြင်ဆင်မှုများ လုပ်ဆောင်ခဲ့ရာ နိုင်ငံတော်၏ ဗုဒ္ဓဘာသာဆိုင်ရာ အဓိကကျသည့် ကျောင်းတော်တစ်ခု ဖြစ်လာခဲ့သည်။
Ven. Hikkaduwe Sri Sumangala Thero ၏ ကြိုးပမ်းမှု ရလဒ်တစ်ခုအနေဖြင့် ၁၉၀၄ ခုနှစ်တွင် ရဟန်းများအတွက် ပညာသင်ကြားမှုကျောင်းတော်တစ်ခုဖြစ်သည့် Kshethrarama Pirivena သည် ကျောင်းတော်နှင့် ချိတ်ဆက်ခဲ့သည်။
Kshethrarama Pirivena သည် ဤကျောင်းတော်ကို နိုင်ငံတော်၏ ဗုဒ္ဓဘာသာပညာသင်ကြားမှု စင်တာတစ်အခုအဖြစ် ပြုလုပ်ခဲ့သည်။
ကျောင်းတော်၊ စေတီတော်နှင့် ဗောဓိပင်များသည် ကျောင်းတော်ကို အဋ္ဌဂံပုံစံဝန်းရံကာ တည်ရှိနေသည်။
ဗောဓိပင်သည် လွန်ခဲ့သည့် နှစ် ၃၀၀ ကျော်ကတည်းက ရှိခဲ့သည်ဟု ယုံကြည်ရသည်။
ကျောင်းတော်ရှိ ကြီးမားသည် စေတီတော်တစ်ခုသည် ၁၉၃၅ ခုနှစ်က တည်ခဲ့ခြင်း ဖြစ်ပြီး စေတီငယ်တစ်ခုကို ငုံကာ တည်ခဲ့ခြင်း ဖြစ်သည်။
ထိုစေတီငယ်သည် ၁၇၈၃ ခုနှစ်က Ven. Udugama Chandrasara Thero တည်ခဲ့သည့် စေတီ ဖြစ်သည်။
၂၀၀၂ ခုနှစ်တွင် ဘူဖဿမုဒြာပုံစံ ကြီးမားသည့် သမာဓိရုပ်ပွားတော်ကိုကို တည်ထားခဲ့ပြီး ကျောင်းတော်တွင် သီတင်းသုံးစေခဲ့သည်။
ထိုရုပ်ပွားတော်သည် ၂၀၀၇ ခုနှစ်တွင် အများပြည်သူ ဖူးမြော်နိုင်ရန် ဖွင့်လှစ်ပေးခဲ့သည်။
ဤရုပ်ပွားတော်သည် ဒေသတွင်းရှိ ဘုရားဖူးများအကြား ကျောင်းတော်အပေါ် စိတ်ဝင်စားမှု မြင့်တက်လာခဲ့သည်။
in height and considered as one of tallest sitting Buddha statues in the world. ကျောင်းတော် ကျောင်းတော်တွင် ရုပ်ပွားတော်၊ ဗောဓိပင်၊ ဓာတ်တော်ထားရှိရာအခန်း၊ ကျောင်းဆောင်၊ Upulvan Devalaya နှင့် အခြားသော Devalas များဖြစ်သည့် including Kataragama and Pattini Devalaya များလည်း ပါဝင်တည်ရှိသည်။
ဗောဓိပင်၊ တရားဟောခန်းမနှင့် Seema Malaka တို့သည် ဝိဟာရဥပစာ၏ အပြင်ဘက်တွင် တည်ရှိသည်။
စေတီတော်ကို ခေါင်းလောင်းပုံစံ တည်ခဲ့ပြီး အဋ္ဌဂံပုံစံအမိုးပါဝင်သည်။
right|thumb|Vows made and tied on the Sacred Bo tree at Kande Viharaya, Aluthgama. ဓာတ်တော်ထားရှိရာ အခန်းသည် ကျောင်းတော်ဥပစာတွင် သက်တမ်းအရှည်ဆုံး အဆောက်အဦ ဖြစ်သည်။
အခန်းသို့ အဝင်ပေါက်သည် ကျောက်မျောကျောက်ကို ထွင်းထုထားပြီး တံခါးတစ်ခုလည်း ပါဝင်သည်။
အတွင်းဘက်နံရံနှင့် မျက်နှာကြက်သည် Kandyan ခေတ်ကာလက နံရံဆေးရေးပန်းချီများဖြင့် တန်ဆာဆင်ထားသည်။
Kandyan ခေတ်၏ နောက်ပိုင်းကာလအချိန်များကို ဖော်ပြထားသည်။
ကျောင်းတော်ရှိ ရုပ်ပွားတော်တည်ရှိရာကျောင်းဆောင်တွင် အတွင်းပိုင်းနှင့် အပြင်ပိုင်းဟူ၍ ပါဝင်သည်။
ဘုရားကျောင်းဆောင်သို့ အဝင်ပေါက်သည် အမိုးခုံးသုံးခု ပါဝင်နေဟန် ဖြစ်နေသည်။
အတွင်းပိုင်းတွင် ရပ်တော်မူ၊ လျောင်းတော်မူနှင့် ထိုင်တော်မူ ရုပ်ပွားတော် သုံးခု ရှိသည်။
အတွင်းနှင့် အပြင် အခန်းနှစ်ခုစလုံး၏ နံရံနှင့် မျက်နှာကြက်များသည် ဇာတကဝတ္ထုပုံပြင်များဖြင့် ပန်းချီရေးဆွဲထားသည်။
Guishan Guanyin of the Thousand Hands and Eyes သည် တရုတ်နိုင်ငံ၊ ဟူနန်စီရင်စု (Hunan), Ningxiang တွင် တည်ရှိသည့် တရုတ်နိုင်ငံ၏ စတုတ္ထမြောက် အမြင့်ဆုံး ရုပ်တုတစ်ခု ဖြစ်သည်။
ကမ္ဘာပေါ်တွင် ခုနစ်ခုမြောက် အမြင့်ဆုံး ဖြစ်သည်။
Avalokitesvara ရုပ်တုဖြစ်ပြီး ကြေးနီဖြင့် ပြုလုပ်ထားကာ ရွှေချထားသည်။
အမြင့်သည် ၉၉ မီတာ (၃၂၅ ပေ) ရှိသည်။
Ningshan မြို့တောအစိုးရသည် ဒေသခံများနှင့် ဘာသာရေးအဖွဲ့အစည်းများ၏ အကူအညီဖြင့် ယွမ် သန်း ၂၆၀ အကုန်အကျခံကာ တည်ဆောက်ခဲ့သည်။
၂၀၀၉ ခုနှစ်တွင် တည်ဆောက်မှု ပြီးစီးခဲ့သည်။
ပြင်ပလင့်များ Images ကိုးကား ကဏ္ဍ:တရုတ်နိုင်ငံရှိ လည်ပတ်စရာနေရာများ။
ဣန္ဒြဝိဟာရကျောင်းတော် (วัดอินทรวิหาร; ထိုင်းအသံထွက်ဝပ်အင်ထရာဝိဟန်) သည် ထိုင်းနိုင်ငံ၊ ဘန်ကောက်မြို့၊ Phra Nakhonခရိုင်တွင် တည်ရှိသည့် တတိယအဆင့်တော်ဝင်ကျောင်းတော်တစ်ခု ဖြစ်သည်။
ကျောင်းတော်သည် ၃၂ မီတာ (၁၀၅ ပေ) အမြင့်ရှိ ရုပ်တော်မူရုပ်ပွားတော်ဖြစ်သည့် Luang Pho To သို့မဟုတ် "Phra Si Ariyamettrai" (သီရိအရိယမေတ္တေယျဗုဒ္ဓရုပ်ပွားတော်) ကြောင့် ထင်ရှားသည်။
ဤရုပ်ပွားတော်ကို အလေးအမြတ်ပြုခံရသည့် ကျောင်းထိုင်ဆရာတော် Somdej Toh က တည်ဆောက်ရန် စိတ်ကူးရခဲ့သည်။
တည်နေရာ ကျောင်တော်းသည် ဘန်ကောက်မြို့၊ Phra Nakhon, Banglamphu ဧရိယာ၏ မြောက်အစွန်ပိုင်းတွင် တည်ရှိသည်။
ကျောင်းတော်သို့ ကျောက်ဖယားမြစ်တွင် လှေဖြင့် သွားရောက်နိုင်သည်။
ထို့အပြင် ကုန်းလမ်းအနေဖြင့် အများပြည်သူဆိုင်ရာပို့ဆောင်ရေးများဖြင့်လည်း သွားလာနိုင်သည်။
Samsen Road မြောက်ဘက်သို့ သွားပါက ကျောင်းတော်သို့ ရောက်မည် ဖြစ်သည်။
သမိုင်း ကျောင်းတော်သည် အဆင့် ၃ ရှိသည့် တော်ဝင်ကျောင်းတော်တစ်ခု ဖြစ်သည်။
အယုဒ္ဓယဘုရင်လက်ထက်တွင် တည်ဆောက်ခဲ့သည်။
မူလက ကျောင်းတော်ကို ရိုင်ဖရစ် (Wat Rai Phrik, ယာခင်းကျောင်းတော်) ဟု ခေါ်ခဲ့ကြသည်။
ကျောင်းတော်တည်ရှိသည့် မြေနေရာသည် စစ်အတွင်း အကျဉ်းသားများ ဝင်ဆံ့စေရန် Rama I (ပထမရာမ) က စီစဉ်ခဲ့သည့် နေရာလည်း ဖြစ်သည်။
Vajiravudh ဘုရင်လက်ထက် ရောက်သည့်အခါ ၎င်းကို Chao Inthawong (ဣန္ဒဝံသ) က ပြင်ဆင်မွမ်းမံကာ ထို့နောက်တွင် အင်သရာဝိဟန်ကျောင်းတော်ဟု သိလာကြသည်။
Chao Inthawong သည် ဗီယင်ကျန်းမြို့မှ ဘုန်းတော်ကြီးတစ်ပါးကို ခေါ်ဆောင်ခဲ့ကာ ကျောင်းတော်၏ ကျောင်းထိုင်အဖြစ် ထားရှိခဲ့သည်။
Luang Pho To ဗုဒ္ဓရုပ်ပွားတော် The standing Buddha. ကျောင်းတော်၏ အဓိကအဆောက်အဦမှာ အမြင့် ၃၂ မီတာ (၁၀၅ ပေ)၊ အကျယ် ၁၀ မီတာ (၃၃ ပေ) ရှိသည့် ရပ်တော်မူ ဗုဒ္ဓရုပ်ပွားတော်ဖြစ်သည်။
ဤရုပ်ပွားတော်ကို Luang Pho To or "Phra Si Ariyamettrai" (မေတ္တေယျဘုရား) ဟု ခေါ်ဆိုကြသည်။
၁၈၆၇ ခုနှစ်တွင် စတင်တည်ဆောက်ခဲ့ပြီး ခြောက်နှစ်ကျော် ကြာမြင့်ခဲ့ကာ ၁၉၂၇ ခုနှစ်တွင် ပြီးစီးခဲ့သည်။
ရုပ်ပွားတော်ကို အုတ်များ၊ အင်္ဂတေသရွတ်နုများဖြင့် ပြုလုပ်ထားသည်။
ကျောင်းတော်၏ ကျောင်းထိုင်ဆရာတော်က စေတီတော်တည်ရန် စိတ်ကူးရခဲ့သဖြင့် တည်ခဲ့ခြင်း ဖြစ်သည်။
ကျောင်းထိုင်ဆရာတော်သည် ရုပ်ပွားတော်၏ ခြေတော်၌ ၁၈၇၁ ခုနှစ် တည်ဆောက်နေဆဲ ပျံလွန်တော်မူခဲ့သည်။
ကျောင်းထိုင်ဘုန်းတော်ကြီး၏ ရွှေရည်စိမ်ထားသည့် ရုပ်အလောင်းကို ကျောင်းတော်၏ အဝင်ပေါက်တွင် ဌာပနာခဲ့သည်။
ပါဝင်သည်များ ကျောင်တော် ကွမ်ရင်မယ်တော်ဗိမာန် ဆုတောင်းဝတ်ပြုမှု ရုပ်ပုံများ ကိုးကား Category:ထိုင်းနိုင်ငံမှ စေတီပုထိုးနှင့် ဘုရားကျောင်းများ။
တာရာရုပ်ပွားတော် သည် အေဒီ ၇-၈ ရာစုက ပြုလုပ်ခဲ့သည့် သီရိလင်္ကာနိုင်ငံရှိ ကြေးနီဖြင့်ပြုလုပ်ကာ ရွှေချထားသည့် တာရာရုပ်ပွားတော် ဖြစ်သည်။
၁၉ ရာစုအစောပိုင်းတွင် ဗြိတိသျှတို့သည် ကန်ဒီ၏ နောက်ဆုံးမင်းကို တိုက်ခိုက်ကာ ကန်ဒီမြို့ကို သိမ်းပိုက်ခဲ့သည်။
ထို့နောက်တွင် ဗြိတိသျှသီရိလင်္ကာအစိုးရ Robert Brownrigg က ၁၈၃၀ ခုနှစ်တွင် ရုပ်ပွားတော်ကို ဗြိတိသျှပြတိုက်သို့ ဆောင်ယူသွားသည်။
နောက်ခံသမိုင်း ဘီစီ သုံးရာစုကတည်းက ဗုဒ္ဓဘာသာ၏ သမိုင်းကြောင်းသည် ရှည်လျားစွာပင် တည်ရှိခဲ့သည။
ဘီစီ ၃၇၇ အနုရာဒပူရဘုရင့်နိုင်ငံကို တည်ထောင်ခဲ့သည့် ဘုရင် Pandukabhaya လက်ထက်အချိန်ကာလကတည်းက ဗုဒ္ဓဘာသာသည် စတင်လာခဲ့သည်။
အနုရာဒပူရခေတ်ကာလ၌ ဗုဒ္ဓဘာသာသည် အရေးပါသည့် အခန်းကဏ္ဍမှ ပါဝင်ခဲ့သည်။
ဗုဒ္ဓဘာသာသည် ယဉ်ကျေးမှု၊ ဥပဒေနှင့် အစိုးရအုပ်ချုပ်ရေး စသည်များအပေါ် လွှမ်းမိုးခဲ့သည်။
တရရုပ်ပွားတော်သည် ဗုဒ္ဓဘာသာနှင့် ဟိန္ဒူဘာသာအကြားတွင် အပြန်အလှန် ယဉ်ကျေးမှု ကူးလူးဆက်သွယ်မှုရှိသည်ကို ဖော်ပြသည့် ပြယုဂ်တစ်ခု ဖြစ်သည်။
တရသည် ဟိန္ဒူမိခင်နတ်သမီးဖြစ်သော်လည်း ဗုဒ္ဓဘာသာတွင် ပြောင်းလဲကာ ပါဝင်လျက်ရှိသည်။
သီရိလင်္ကာနိုင်ငံသည် ယခုအချိန်တွင် ထေရဝါဒဗုဒ္ဓဘာသာထွန်းကားသည့် နိုင်ငံတစ်ခု ဖြစ်သည်။
Buddhism in Sri Lanka , buddhanet.net, retrieved 9 December 2013 ဤရုပ်ပွားတော်ကို အချိန်ကာလတစ်ခုက အစောင့်အရှောက်နတ် Pattini ဟု ယူဆကြသည်။
သို့သော် ယခုအခါတွင်မူ တရ၏ ရုပ်ပွားတောဖြစ်သည်ဟု သဘောတူညီခဲ့ကြသည်။
ဖော်ပြချက် ရှာဖွေတွေ့ရှိမှု ပုံတူရုပ်ပွားတော်များ ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
ပြည်နယ်နှင့် တိုင်းဒေသကြီး တရားလွှတ်တော်များ (အင်္ဂလိပ်: High Court of the Region or State) သည် ပြည်နယ်(သို့မဟုတ်) တိုင်းဒေသကြီးများတွင် အဆင့်မြင့်ဆုံး တရားရုံးများဖြစ်သည်။
ပြည်ထောင်စုတရားလွှတ်တော်ချုပ်ပြီးလျှင် ဒုတိယမြောက် အဆင့်မြင့်ဆုံး တရားရုံးများဖြစ်ကြသည်။
အခြေခံဥပဒေအရ ပြည်နယ်တရားလွှတ်​တော် (၇)ခု တိုင်းဒေသကြီးတရားလွှတ်တော် (၇)ခုရှိသည်။
ဖွဲ့စည်းပုံ နိုင်ငံတော် ဖွဲ့စည်းပုံအခြေခံဥပဒေ အရ ပြည်ထောင်စုတရားလွှတ်တော်ချုပ် သည် တိုင်းပြည်၏ အမြင့်ဆုံးတရားရုံးဖြစ်သည်။
ပြည်နယ်(သို့မဟုတ်)တိုင်းဒေသကြီး တရားလွှတ်တော်များသည် ဒုတိယအမြင့်ဆုံး တရားရုံးများဖြစ်ကြသည်။
ပြည်နယ်(သို့မဟုတ်)တိုင်းဒေသကြီး တရားလွှတ်တော်များ၏ လက်အောက်တွင် ခရိုင်တရားရုံးများ၊ ကိုယ်ပိုင်အုပ်ချုပ်ခွင့်ရတိုင်းတရားရုံးများ၊ကိုယ်ပိုင်အုပ်ချုပ်ခွင့်ရဒေသတရားရုံးများ၊ မြို့နယ်တရားရုံးများ၊ အထူးတရားရုံးများ တည်ရှိသည်။
အခြေခံဥပဒေအရ ပြည်ထောင်စုနယ်မြေရှိ တရားရုံးများသည် ထိုနယ်မြေတည်ရှိရာ ပြည်နယ်နှင့် တိုင်းဒေသကြီးများ၏ တရားလွှတ်တော် လက်အောက်တွင် တည်ရှိသည်။
ထို့ကြောင့် အခြေခံဥပဒေပုဒ်မ ၃၀၇(က)အရ နေပြည်တော်အတွင်းရှိ တရားရုံးများသည် မန္တလေးတိုင်းဒေသကြီးတရားလွှတ်တော် လက်အောက်တွင် တည်ရှိသည်။
တရားလွှတ်တော်များ လက်အောက်ရှိ အဆင့်ဆင့်သောတရားရုံးများမှာ ကိုယ်ပိုင်အုပ်ချုပ်ခွင့်ရတိုင်းတရားရုံး မြို့နယ်တရားရုံး အခြားတရားရုံး ကိုယ်ပိုင်အုပ်ချုပ်ခွင့်ရဒေသတရားရုံး မြို့နယ်တရားရုံး အခြားတရားရုံး ခရိုင်တရားရုံး မြို့နယ်တရားရုံး အခြားတရားရုံး အခြားတရားရုံး ပြည်နယ်(သို့မဟုတ်)တိုင်းဒေသကြီး တရားလွှတ်တော်များတွင် တရားသူးကြီးချုပ်များ အပါအဝင် တရားသူကြီး ၃ဦးမှ ၇ဦးအထိ ပါဝင်​လေ့ရှိကြသည်။
အခွင့်အာဏာ ပြည်နယ် (သို့မဟုတ်) တိုင်း​ဒေသကြီး တရားလွှတ်တော်များတွင် ဥပဒေနှင့်အညီ အောက်ပါတရားစီရင်ပိုင်ခွင့်အာဏာများရှိသည် – (က) မူလမှုကိုစီရင်ခြင်း၊ (ခ) အယူခံမှုကိုစီရင်ခြင်း၊ (ဂ) ပြင်ဆင်မှုကိုစီရင်ခြင်း၊ (ဃ) ဥပဒေတစ်ရပ်ရပ်အရ သတ်မှတ်ထားသော ကိစ္စရပ်များကိုစီရင်ခြင်း။
တရားလွှတ်တော် တရားသူကြီးချုပ်များ လက်ရှိ တရားသူကြီးချုပ်များမှာ ​အောက်ပါအတိုင်းဖြစ်သည်။
အမှတ်စဉ်အမည်တရားလွှတ်တော်၁ဒေါ်အေးအေးမော်ကချင်၂ဦးထွန်းထွန်းဦးကယား၃​ဦးညွန့်လင်းကရင်၄ ဦးနေစိုး ချင်း၅ ဦးဇော်ထူး စစ်ကိုင်း၆ဒေါ်ပိုက်ပိုက်အေး တနင်္သာရီ၇ဒေါ်လွင်လွင်အေးကျော် ပဲခူး၈ဒေါ်မိမိမော်မကွေး၉ဒေါ်လှမြင့်မန္တလေး၁၀ဦးညီညီစိုး မွန်၁၁ဒေါ် မြအေး ရခိုင်၁၂ဒေါ်စန္ဒာသွယ် ရန်ကုန်၁၃ဦးသန်းဦးလွင် ရှမ်း၁၄ဒေါ်မိုးမိုးအေးဧရာဝတီ တရားလွှတ်တော်များ ကချင်ပြည်နယ်တရားလွှတ်တော် ကယားပြည်နယ်တရားလွှတ်တော် ကရင်ပြည်နယ်တရားလွှတ်တော် ချင်းပြည်နယ်တရားလွှတ်တော် စစ်ကိုင်းတိုင်းဒေသကြီးတရားလွှတ်တော် တနင်္သာရီတိုင်းဒေသကြီးတရားလွှတ်တော် ပဲခူးတိုင်းဒေသကြီးတရားလွှတ်တော် မကွေးတိုင်းဒေသကြီးတရားလွှတ်တော် မန္တလေးတိုင်းဒေသကြီးတရားလွှတ်တော် မွန်ပြည်နယ်တရားလွှတ်တော် ရခိုင်ပြည်နယ်တရားလွှတ်တော် ရန်ကုန်တိုင်းဒေသကြီးတရားလွှတ်တော် ရှမ်းပြည်နယ်တရားလွှတ်တော် ဧရာဝတီတိုင်းဒေသကြီးတရားလွှတ်တော် တို့ဖြစ်ကြသည်။
ကချင်ပြည်နယ် တရားလွှတ်တော် ကချင်ပြည်နယ်တရားလွှတ်တော်သည် ကချင်ပြည်နယ် မြစ်ကြီးနားမြို့၊ ဧရာရပ်ကွက် တွင် တည်ရှိသည်။
လွတ်လပ်ရေးမရမီက စက်ရှင်တရားရုံးအဖြစ် တည်ရှိခဲ့ပြီးပထမဦးဆုံး စက်ရှင် တရားသူကြီးအမည်မှာ ဦးလှကျော်ဖြစ်သည်။
ယင်းစက်ရှင်ရုံးအဆောက်အဦကို ပြည်နယ်တရားရုံး အဖြစ် ဆက်လက်အသုံးပြုခဲ့ပြီး ၂၀၁၁ ခုနှစ်တွင် ဆောက်လုပ်ရေးအင်ဂျင်နီယာတပ်မှ ယခင် အဆောက်အဦဟောင်းကို အနည်းငယ်ပြုပြင်၍ ပြည်နယ်တရားလွှတ်တော်အဖြစ် ဆက်လက်အသုံးပြု လျက်ရှိသည်။
ကချင်ပြည်နယ် တရားလွှတ်တော်တွင် တရားလွှတ်တော် တရားသူကြီးချုပ်နှင့် တရားလွှတ်တော်တရားသူကြီး (၂)ဦး ဖြင့် ဖွဲ့စည်းထားသည်။
ကချင်ပြည်နယ်တရားလွှတ်တော် တရားသူကြီးချုပ် ဦးတူးဂျာနှင့် တရားလွှတ်တော် ဦးဇော်ဝင်း၊ ဒေါ်ပြုံးပြုံးအေးတို့က ၂၀၁၁ ခုနှစ် မတ်လ ၃၀ ရက်နေ့မှစ၍ တာဝန်ထမ်းဆောင်ကြသည်။
ကချင်ပြည်နယ်တရားလွှတ်တော်သည် တရားမနှင့်ရာဇဝတ်မှုနှစ်မျိုးလုံး၏ မူလမှုများ ကို ကြားနာခွင့်ရှိပြီး လက်အောက်ခံတရားရုံးများက ချမှတ်သည့် စီရင်ချက် ဒီကရီနှင့် အမိန့်များအပေါ် အယူခံမှုနှင့် ပြင်ဆင်မှုစီရင်ပိုင်ခွင့် အာဏာများရှိသည်။
တရားလွှတ်တော်ရှိအမှုများကို တရားသူကြီးတစ်ဦး သို့မဟုတ် လိုအပ်ပါက တစ်ဦး ထက်ပိုသော တရားသူကြီးများဖြင့် စစ်ဆေးစီရင်နိုင်သည်။
ကယားပြည်နယ် တရားလွှတ်တော် ကယားပြည်နယ်တရားလွှတ်တော်သည် ကယားပြည်နယ်၏မြို့တော်၊ လွိုင်ကော်မြို့တွင် တည်ရှိသည်။
ကယားပြည်နယ်တရားရုံးအဆောက်အဦကို ၂၀၀၁ ခုနှစ် အောက်တိုဘာလ ၁၅ ရက်နေ့တွင် စတင် ဖွင့်လှစ်ခဲ့ပြီး ယင်းအဆောက်အဦ၌ပင် ကယားပြည်နယ်တရားလွှတ်တော်ကို ၂၀၁၁ ခုနှစ် မတ်လ ၃၀ ရက်နေ့မှစ၍ ဖွင့်လှစ် ရုံးထိုင်လျက်ရှိသည်။
ကယားပြည်နယ်အတွင်းတွင် ကယားပြည်နယ်တရားလွှတ်တော်၊ ခရိုင်တရားရုံး ၂ ရုံး၊ မြို့နယ်တရားရုံး ၇ ရုံးတို့ဖြင့် ဖွဲ့စည်းထားသည်။
လွိုင်ကော်ခရိုင်တရားရုံး လက်အောက်တွင် လွိုင်ကော်၊ ဒီးမော့ဆို၊ ဖရူဆို၊ ရှားတော မြို့နယ်တရားရုံးဖြင့်ဖွဲ့စည်းထားပြီး ဘောလခဲခရိုင်တရားရုံးလက်အောက်တွင် ဘောလခဲ၊ ဖားဆောင်းနှင့် မယ်စဲ့မြို့နယ်တရားရုံးများ ဖြင့် ဖွဲ့စည်းထားရှိသည်။
ကယားပြည်နယ်တရားလွှတ်တော်တွင် ပြည်နယ်တရားလွှတ်တော် တရားသူကြီးချုပ် ဦးတင်ဝင်းသည် ၂၀၁၁ ခုနှစ် မတ်လ ၃၀ မှ ၂၀၁၁ ခုနှစ် ဒီဇင်ဘာလ ၂၂ ထိလည်းကောင်း၊ တရားသူကြီးချုပ် ဦးကျော်လင်းမောင်သည် ၂၀၁၂ ခုနှစ် ဖေဖော်ဝါရီလ ၂၉ မှ ယနေ့ထိလည်းကောင်း၊ တရားလွှတ်တော် တရားသူကြီး ဒေါ်သန်းသန်းအေးသည် ၂၀၁၁ ခုနှစ် မတ်လ ၃၀ မှ ယနေ့ထိ လည်းကောင်း၊ တရားလွှတ်တော်တရားသူကြီး ဦးတင်ဌေးသည် ၂၀၁၂ ခုနှစ် ဖေဖော်ဝါရီလ ၂၉ မှ ၂၀၁၇ ခုနှစ် စက်တင်ဘာလ ၁၈ ထိလည်းကောင်း၊ တရားလွှတ်တော်တရားသူကြီး ဒေါ်စဝ်ဥမ္မာကြည်သည် ၂၀၁၇ ခုနှစ် ဒီဇင်ဘာလ ၅ မှ ယနေ့ထိ လည်းကောင်း၊ တာဝန်ထမ်းဆောင်လျက်ရှိသည်။
ကရင်ပြည်နယ် တရားလွှတ်တော် ကရင်ပြည်နယ်တရားလွှတ်တော်ကို ၂၀၁၁ ခုနှစ်တွင် ပြည်ထောင်စုသမ္မတ မြန်မာနိုင်ငံတော် ဖွဲ့စည်းပုံအခြေခံ ဥပဒေပုဒ်မ ၃၀၅၊ ပြည်ထောင်စုတရားစီရင်ရေးဥပဒေ ပုဒ်မ ၃၄ တို့အရ ဖွဲ့စည်းခဲ့သည်။
ကရင်ပြည်နယ်တရားလွှတ်တော်သည် ကရင်ပြည်နယ်၏မြို့တော် ဘားအံမြို့တွင် တည်ရှိသည်။
ကရင်ပြည်နယ်တရားလွှတ်တော် အဆောက်အဦကို ၂၀၁၁ခုနှစ်၊ နိုဝင်ဘာလ ၁၆ ရက်နေ့တွင် ဖွင့်လှစ်ခဲ့သည်။
ကရင်ပြည်နယ်တရားလွှတ်တော်၊ ဘားအံခရိုင်တရားရုံး နှင့် ဘားအံမြို့နယ်တရားရုံး အဆောက်အဦသစ်ကို ကရင်ပြည်နယ်အစိုးရအဖွဲ့ရုံး အဆောက်အဦ၏ အနောက်ဘက်ခြမ်း မြောက်ဘက်ရှိ မြေကွက်လပ်တွင် တည်ဆောက် ထားသည်။
ချင်းပြည်နယ် တရားလွှတ်တော် ချင်းပြည်နယ်တွင် ၁၉၇၄ ခုနှစ်အထိ တရားရုံးအဖြစ်သီးသန့် ဖွင့်လှစ်ထား နိုင်ခဲ့ခြင်း မရှိခဲ့ပါ။
တရားစီရင်ရေးကိစ္စများကို နယ်ဘက်ဆိုင်ရာအုပ်ချုပ်ရေးရုံးများက ပူးတွဲဆောင်ရွက်ခဲ့သည်။
ချင်းပြည်နယ် အနေအထားအရ မြောက်ပိုင်းကို ကလေးမြို့တွင် ရုံးစိုက် ခဲ့သည်။
တောင်ပိုင်းတွင် မင်းတပ်မြို့၌ ခရိုင်တရားမတရားသူကြီးရုံးကို ၁၉၆၁ ခုနှစ် ကုန်ပိုင်း၌ ဖွင့်လှစ်ပြီး တရားရေးဝန်ထမ်းအဆင့်-၂နှင့် အဆင့်တူညီသော ခရိုင်ဝန် ဦးအောင်တိုးက တရားစီရင်ရေးကိုပါ ပူးတွဲ ဆောင်ရွက်ခဲ့သည်။
ဦးအောင်တိုး ပြောင်းပြီး နောက် ဦးမြက ဝင်ရောက်ထမ်းဆောင်ခဲ့သည်။
မြောက်ပိုင်း ဖလမ်းခရိုင်တွင်မူ သီးခြား ဖွင့်လှစ်ထားခြင်းမရှိခဲ့ပါ။
၁၉၇၄ ခုနှစ် ပထမအကြိမ် ပြည်သူ့ကောင်စီ(မြန်မာ့ဆိုရှယ်လစ်လမ်းစဉ်ပါတီ) ဖွဲ့စည်းသောအခါ ခရိုင်များကို ဖျက်သိမ်းပြီး ပြည်နယ်၊ မြို့နယ်၊ ရပ်ကွက်/ကျေးရွာ တရားရုံး များကို သီးခြားဖွဲ့စည်း၍ ဖွင့်လှစ်ခဲ့သည်။
ပြည်နယ်အဆင့် ချင်းပြည်နယ်တရားရုံးတွင် ပြည်နယ် အဆင့်တရားသူကြီး (၃)ဦးဖြင့်ဖွဲ့စည်းခဲ့သည်။
ချင်းပြည်နယ်၏ လမ်းပန်းဆက်သွယ်ရေး ခက်ခဲမှုအခြေအနေအရ ချင်းပြည် နယ်တရားရုံးမင်းတပ်ရုံးခွဲကို မင်းတပ်မြို့၌ ဖွင့်လှစ်ထားပြီး အမှုများကို ချင်းပြည်နယ် တရားရုံး တရားသူကြီးတစ်ဦးဦးက အလှည့်ကျသွားရောက်၍ နယ်မြေခံ ပြည်နယ်ပြည်သူ့ ကောင်စီ ကိုယ်စားလှယ် (ပြည်နယ်အဆင့်)များက အချိန်ပိုင်း ပြည်နယ်တရားသူကြီး အဖွဲ့ဝင်များအဖြစ် ပူးပေါင်း၍ ရုံးထိုင်ခဲ့သည်။
၁၉၇၇ ခုနှစ်တွင် ချင်းပြည်နယ်တရားရုံး ''မင်းတပ်ရုံးခွဲ"ကိုဖျက်သိမ်းပြီး ဟားခါးမြို့ပြည်နယ်တရားရုံးတွင်သာ စုစည်းဖွင့်လှစ်ခဲ့သည်။